Útvar  hlavného kontrolóra
Mesta Košice

                                                                   S p r á v a
o výsledku kontroly

	Na  základe  plánu  kontrol na I. polrok 2009 a v  súlade  s  oprávnením  podľa  zákona č. 369/1990 Zb. o obecnom zriadení v znení neskorších zmien a doplnkov, vykonal Útvar hlavného kontrolóra mesta Košice v čase od  24. 3. 2009 do 30. 3. 2009 kontrolu nakladania s majetkom a vybraných položiek príjmov a výdavkov za rok 2008 na Základnej škole Požiarnická 3, Košice.

	Kontrolou bolo zistené:

I. Plnenie rozpočtu

	Plnenie rozpočtovaných príjmov a čerpanie výdavkov za rok 2008 udávajú nasledujúce tabuľky:

1. Plnenie príjmov (v Sk)

Pol.	Názov	Schválený rozpočet	Upravený rozpočet	Skutočnosť	    % 
plnenia	
212	Príjmy  z vlastníctva -prenájom budov a ostatných zariadení	120 000	148 000	147 870,50	  99,93
	
223	Poplatky a platby z nepriem. a náhodného predaja	501 000	581 000	580 868,60	  99,98	
292	Ostatné príjmy	      - 	    1 000	    1 170,00	117,00	
312	Transfery v rámci ver. správy zo ŠR                                             	      _            	    2 000	    1 966,00	  98,30	
	Príjmy spolu:	621 000	732 000	731 875,10	  99,98	
	
2. Čerpanie výdavkov (v Sk)

Pol.	Názov	Schválený rozpočet	Upravený rozpočet	Skutočnosť	    % 
plnenia	
610	Mzdy, platy a ostatné  osobné vyrovnanie	11 536 000	11 497 000	11 497 422	100	
620	Poistné a príspevky do poisťovní	  4 006 000	  4 058 000	  4 057 183	99,98	
630	Tovary a služby	  4 343 000	  6 558 000	  6 555 108	99,96	
640	Bežné transfery 	       20 000	     501 000	     500 321	99,86	
600	Bežné výdavky spolu:	19 904 000	22 614 000	22 610 034	99,98	
716	Prípravná a proj. dokumentácia	        -        	       10 000	       10 000	100	
717	Realizácia stavieb a ich technické zhodnotenie	        -	     400 000	     399 737	99,93	
700	Kapitálové výdavky spolu:	        - 	     410 000	     409 737	99,93	

	Z uvedených tabuľkových prehľadov vyplýva, že rozpočtované príjmy boli splnené a čerpanie výdavkov bolo v súlade s upraveným rozpočtom.

II. Príjmy

	Z celkových príjmov 731 875,10 Sk predstavujú najväčšiu časť príjmov poplatky za školské kluby detí v sume 289 400 Sk (pol. 223 002), poplatky a platby za stravné v sume 288 343,60 Sk (pol. 223 003) a príjmy z prenajatých budov, priestorov a objektov v celkovej sume 147 870,50 Sk.

	Kontrolou nájomných zmlúv o prenájme nebytových priestorov nebolo zistené porušenie pravidiel prenajímania majetku mesta v školách a školských zariadeniach. Prílohou zmlúv sú aj výpočtové listy pre stanovenie výšky jednotlivých prevádzkových nákladov (teplo, voda, elektrina).
	Organizácia sústreďuje všetky príjmy svojho rozpočtu na príjmovom rozpočtovom účte č. 930872 6001/5600 vedeným v Dexia banke Slovensko a.s. Podľa posledného bankového výpisu č. 74 zo dňa 16. 12. 2008 konečný zostatok na účte bol nulový. Organizácia odviedla všetky príjmy v roku 2008 na účet zriaďovateľa Mesta Košice.

III. Výdavky

A. Bežné výdavky

	Z celkovej sumy 22 610 034 Sk bežných výdavkov predstavujú výdavky na mzdy, platy a ostatné osobné vyrovnanie vrátane odvodových povinností sumu 15 554 605 Sk, čo predstavuje 68,8 % z bežných výdavkov.
Bežné transfery (pol. 640) predstavujú finančné prostriedky poskytnuté na úhradu:

-  odchodného  (pol. 642 013)                      vo výške            185 956 Sk
-  nemocenských dávok (pol. 642 015)        vo výške              27 505 Sk
-  štipendií  (pol. 642 026)                            vo výške              35 100 Sk
-  úrazových dávok (pol. 642 017)                vo výške            251 760 Sk
S p o l u :                                                     vo výške           500 321 Sk
 
	Z celkových výdavkov na tovary a služby v sume 6 555 108 Sk predstavujú výdavky na energie, vodu a komunikácie  (pol. 632) sumu 2 455 281 Sk, čo je 37,46% z výdavkov na tovary a služby.
Kontrole boli podrobené výdavky vykázané na  ostatných položkách zoskupených v položke 630 – tovary a služby, kde bolo zistené:

1. Zadávanie zákaziek

	Nákup tovarov a zabezpečenie služieb nad 30 tis. Sk základná škola zabezpečovala v zmysle § 102 zákona č. 25/2006 Z. z. o verejnom obstarávaní v znení neskorších zmien. Výber 	dodávateľov pri zadávaní zákaziek s nízkymi hodnotami bol realizovaný formou prieskumu trhu. Kritériom výberu dodávateľov bola vždy najnižšia cena.

2. Cestovné výdavky

	Základná škola má vydanú internú smernicu – Zásady pre obeh účtovných dokladov zo dňa 9. 1. 2006. V zmysle uvedených zásad čl. III. bod 5 pracovník, ktorý vykonal pracovnú cestu vykoná vyúčtovanie pracovnej cesty do 5 dní. Súčasťou vyúčtovania má byť aj správa zo služobnej cesty. Konkrétny postup pri uskutočňovaní a zúčtovaní služobných ciest je uvedený v prílohe č. 5 uvedených zásad, v zmysle ktorej (čl. I. bod 7) je potrebné k vyúčtovaniu CP zo strany zamestnanca uložená povinnosť predložiť taktiež správu z pracovnej cesty.

	Kontrolou výdavkov na pracovné cesty bolo zistené, že v priebehu roka 2008 boli zúčtované 3 cestovné príkazy, pri zúčtovaní ktorých boli zistené nasledujúce nedostatky:
-	cestovné príkazy nie sú vyplnené podľa predtlače, keď chýba dátum a podpis pracovníka zodpovedného za vyúčtovanie pracovnej cesty,
-	chýba dátum a podpis zodpovedného pracovníka, ktorý túto cestu nariadil a súhlasí so spôsobom jej vykonania,
-	k cestovným príkazom neboli doložené správy zo služobných ciest.

Jedná sa o nasledujúce  cestovné príkazy:
-	CP bez evidenčného čísla vystavený na meno Mgr. H. I . Pracovná cesta vykonaná do Prešova dňa 2. 10. 2008 za účelom školenia. Cestovné výdavky 100 Sk.
-	CP bez evidenčného čísla vystavený na meno Mgr. H. I. Pracovná cesta vykonaná na   Domašu   za účelom  školenia dňa 27. 10. 2008. Cestovné výdavky v sume 1 040 Sk.
-	CP bez evidenčného čísla vystavený na meno I. Z. Pracovná cesta  vykonaná   dňa 8. 2. 2008 do Prešova za účelom školenia. Cestovné výdavky v sume 106 Sk.

	Uvedené kontrolné zistenia ukazujú, že pri zúčtovaní cestovných príkazov došlo k porušeniu zásad pre obeh účtovných dokladov, ako aj prílohy č. 5 k uvedeným zásadám.

3. Pokladňa

	Pri kontrole pokladničných dokladov bolo zistené, že výdaj finančných prostriedkov z pokladne bol realizovaný aj vtedy, keď na výdavkových pokladničných dokladoch (VPD) vo viacerých prípadoch chýbali podpisy zodpovedného pracovníka t.j. (riaditeľa školy) v kolónke „schválil“, ktorý oprávňuje realizovať danú finančnú operáciu.

	Uvedené nedostatky boli zistené napr. pri týchto VPD:

VPD č.               zo dňa             vystavený na sumu (v Sk)                         za účelom_______

39/2008                28. 2. 2008           101,00                               nákup kanc. potrieb
41/2008                29. 2. 2008           259,50                               nákup čist. prostriedkov
201/2008            21. 10. 2008        2 249,00                               nákup všeob. materiálu
184/2008            14. 10. 2008           662,00                               nákup PVC vriec
174/2008              3. 10. 2008           278,50                               nákup prac. odevov
178/2008              8. 10. 2008           567,50                               nákup všeob. materiálu
220/2008            14. 11. 2008           277,00                               nákup čist. prostriedkov
233/2008            25. 11. 2008           706,00                               nákup priemyselnej soli
242/2008              2. 12. 2008           677,50                               nákup všeob. materiálu
241/2008              3. 12. 2008        2 796,00                               nákup všeob. materiálu

B. Kapitálové výdavky

	Kapitálové výdavky boli čerpané v súlade s upraveným rozpočtom. Z celkovej sumy 409 737 Sk bolo uhradených:
-	399 737 Sk dňa 24. 1. 2008 (výpis ban. účtu 9308724006/5600 č. 8) ako doplatok faktúry č. OF 07089 zo dňa 10. 9. 2007 od dodávateľa S. V. I. M.  s.r.o. Košice za rekonštrukciu hygienických zariadení v celkovej sume 3 412 737 Sk s DPH.
-	10 000 Sk dňa 10. 4. 2008 (výpis ban. účtu 9308724006/5600 č. 32) za realizačný stavebný projekt „Viacúčelové ihrisko na ZŠ Požiarnická 3, Košice od dodávateľa  Ing. V. Č., Trieda SNP 3, Košice faktúra č. 13032008 zo dňa 12. 3. 2008.  

         Súčasťou správy o výsledku kontroly sú prijaté opatrenia na odstránenie zistených nedostatkov a písomné stanovisko riaditeľa ZŠ Požiarnická 3, Košice.

Košice, 2. 4. 2009

                                                                                         Ing. Richard Hojer
                                                                                Hlavný kontrolór mesta Košice

ZÁKLADNÁ ŠKOLA POŽIARNICKÁ 3
Požiarnická č.3, 040 01 Košice

								MMK
                                                                                              Úrad hlavného kontrolóra
								Trieda SNP 48/A
							Košice                   						              			040 11

Váš list číslo/ zo dňa	Naše číslo		Vybavuje/linka		Košice
	ZŠ/ 63 /2009		Mgr. V. Bateľ		7.4.2009

VEC :  Stanovisko k zisteným nedostatkom uvedených v protokole a prijaté opatrenia na ich odstránenie 

1.	Stanovisko :
- Ku zisteným nedostatkom – tak, ako sú uvedené v protokole o kontrole – nemáme žiadne výhrady a ich odstránenie bude riešené v prijatých opatreniach.

2.	Prijaté opatrenia :

a)	Cestovné príkazy budú adekvátne podpísané a opatrené všetkými náležitosťami včítane správ účastníka pracovnej cesty.

Termín :  Ihneď a stály		Zodpovední : Hospodárka a účastník pracovnej cesty

b)	VPD -  dbať na to, aby  všetky boli podpísané v časti ,,Schválil“ ! Bez podpisu zodpovednej osoby nie je možné realizovať finančnú operáciu v pokladni. 

Termín : Ihneď a stály		Zodpovední : Hospodárka a riaditeľ školy

S pozdravom

								Mgr. Vladimír Bateľ
								   riaditeľ školy

Telefón			Fax		E-mail				IČO
++421-055-7298042				zspoziarkeria@stonline.sk		31263097